NEUVOSTON PÄÄTÖS,

tehty 15 päivänä joulukuuta 1994,

yhteisön tilastojen ympäristöosuutta koskevan nelivuotisen (1994-1997) kehitysohjelman toteuttamisesta (94/808/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan,

ottaa huomioon komission ehdotuksen(1),

ottaa huomioon talous- ja sosiaalikomitean lausunnon(2),

tekee päätöksensä perustamissopimuksen 189 c artiklassa(3) määrättyä menettelyä noudattaen,

sekä katsoo, että

ympäristöalaa koskevassa viidennessä yhteisön toiminta-ohjelmassa, jota kutsutaan "kohti kestävää kehitystä" -ohjelmaksi, ja jonka yleiset toimintaperiaatteet ja lähestymistavat on hyväksytty neuvoston ja jäsenvaltioiden hallitusten edustajien neuvostossa 1 päivänä helmikuuta 1993 antamassa, ympäristöalaa ja kestävän kehityksen politiikkaa koskevaan yhteisön ohjelmaan liittyvässä päätöslausel-massa(4), lausutaan, että on välttämätöntä myöntää muun muassa "eurooppalaisten tilastollisten keinojen hyödyntämisen sekä kokemuksen ja kapasiteetin lisääntymisen erityinen merkitys säännöllisten ekologisten tilastotietojen, joita voidaan verrata ja yhdistellä perinteisesti sosiaali- ja talousalalla virallisiin tilastoihin, toimittamisessa",

ympäristötilastot ovat osa neuvoston päätöksellä 93/464/ETY(5) vahvistettuja ensisijaisia toimenpiteitä tilastotietojen alalla koskevaa puiteohjelmaa vuosiksi 1993 1997; kyseisen päätöksen 4 artiklassa edellytetään, että neuvosto päättää yksittäisten toimenpiteiden täytäntöön panemisesta; tämä ympäristötilastoja koskeva kehitys-ohjelma on sellainen toimenpide,

ympäristön sekä sosio-ekonomisten toimintojen ja politiikkojen välistä suhdetta koskevien yhdentyneiden määrällisten tietojen tarve on ilmeinen,

virallisten ympäristötilastojen kehittäminen on tärkeää sovittaa yhteen, jotta perustarpeiden täyttäminen kansainvälisesti, yhteisössä ja kansallisesti tapahtuisi mahdollisimman pienin julkisin ja yksityisin kustannuksin; tähän tarkoitukseen soveltuvin kehys on komission, kansainvälisten järjestöjen ja jäsenvaltioiden tilastokeskusten välinen yhteistoiminta-menettely, tämän yhteensovitetun kehityksen varmistamiseksi olisi siis hyväksyttävä nelivuotinen ohjelma,

ympäristötietojen järjestelyä ja keräämistä koskevat tärkeät työt on suoritettu kansainvälisten järjestöjen tilasto-keskuksissa, erityisesti YK:n tilastotoimistossa, Euroopan tilastokonferenssissa sekä Taloudellisen yhteistyön ja kehityksen järjestössä (OECD); tässä ohjelmassa olisi nämä työt otettava huomioon,

ohjelma sovitetaan yhteen yhteistyössä Euroopan ympäristökeskuksen kanssa, kuten Euroopan ympäristö-keskuksen perustamisesta 7 päivänä toukokuuta 1990 annetussa neuvoston asetuksessa (ETY) N:o 1210/90(6) säädetään, sekä yhteisen sopimuksen perusteella,

tarkasti määritelty ohjelma, joka on tarkoitettu virallisten tilastojen ympäristöosuuden kehittämiseksi ja niiden toimintojen yhdentämiseksi, joilla varmistetaan Euroopan ympäristökeskuksen osallistuminen ohjelmaa vahvistet-taessa, edistäisi tätä yhteistyötä,

tähän ohjelmaan liittyvien ehdotusten pääkohdista on pyydetty Euroopan ympäristökeskuksen hallintoneuvoston lausunto,

komission toteuttaessa tämän ohjelman täytäntöönpanoa varten tarvittavat toimenpiteet, sitä avustaa neuvoston päätöksellä 89/382/ETY(7) perustettu Euroopan yhteisön tilasto-ohjelmia käsittelevä komitea, ja

on tarpeen, että Euroopan parlamentti ja neuvosto pidetään tietoisina siitä edistyksestä, johon on vaikuttanut tämä ohjelma, jonka tarkoituksena on virallisten tilastojen ympäristöosuuden kehittäminen ja vahvistaminen,

ON TEHNYT TÄMÄN PÄÄTÖKSEN:

1 artikla

1 Hyväksytään tämän päätöksen voimaantulopäivänä vuoden 1997 loppuun kestävä ympäristöasioissa yhteisön politiikkaa varten tietojen hankintaan osallistuviin vakinaisiin virallisiin tilastoihin ja niiden muiden yhteisön politiikkojen kanssa tapahtuvaan vuorovaikutukseen liittyvä kehitysohjelma, jäljempänä 'ohjelma`.

2 Ohjelman tavoitteena on yhteisön tilastojen ympäristöosuuden kehittäminen toimittamalla säännöllisesti ympäristöä koskevia tietoja, jotka yhdistetään muihin virallisiin tilastoihin, joihin kaikille jäsenvaltioille sallitaan pääsy. Samoin kuin Euroopan ympäristökeskuksen toimittamien tietojen, sen tarkoituksena on tyydyttää yhteisön tiedontarpeet ympäristöpolitiikan ja muiden yhteisön politiikkojen ympäristönäkökulman osalta.

2 artikla

1 Komissio ja jäsenvaltioiden nimeämät toimivaltaiset kansalliset tilastokeskukset toteuttavat ohjelman.

2 Ohjelmassa otetaan huomioon kansainvälisten järjestöjen ympäristöä koskevien tilastojen alalla toteuttamat työt.

3 Ohjelman tiedot sisältävät olennaisin osin:

- inhimillisestä toiminnasta ympäristölle aiheutuneet paineet,

- ympäristöpolitiikkaa ja ympäristön tilan muutoksia koskevat taloudellis- ja sosiaalisluonteiset vastaukset.

4 Ohjelmaan kuuluu:

i) menetelmälliset/käsitteelliset tutkimukset,

ii) käytännön tutkimukset,

iii) kokeelliset tutkimukset (jotka jäsenvaltioiden nimeämät toimivaltaiset kansalliset tilastokeskukset suorittavat),

iv) tietojen kerääminen,

v) tiedottaminen.

Näiden toimintojen osalta:

a) valvotaan erityisesti, että yrityksille ja yksityisille tutkimuksiin osallistumisesta koituvat kulut ovat mahdollisimman alhaiset,

b) otetaan asianmukaisesti huomioon salassapidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annettu neuvoston asetus (Euratom, ETY) N:o 1588/90(8).

Muut ohjelman luonteeseen ja tehtäväalaan kuuluvat yksityiskohdat esitetään liitteessä A.

5 Kerätyt tiedot luovutetaan laajaan jakeluun, jonka yhteydessä tarpeen tullen täsmennetään tietojen keräämisessä käytetyt eri menetelmät.

Asetus (Euratom, ETY) N:o 1588/90 on otettava asianmukaisesti huomioon.

3 artikla

Komissio toteuttaa tämän kehitysohjelman täytäntöön-panemiseksi tarvittavat toimenpiteet 5 artiklassa säädetyn menettelyn mukaisesti. Näihin toimenpiteisiin kuuluu:

i) liitteessä A olevassa 3 iv alakohdassa tarkoitetut päätökset viiteteksteistä,

ii) päätökset tietojen keräämisestä, sikäli kuin uudet taloudelliset seuraukset, joita jäsenvaltioille aiheutuu yhteisön vähemmän tärkeiden vaatimusten täyttämisestä eivät ylitä 10 prosenttia kyseiselle toimenpiteelle käytettävissä olevista varoista,

iii) liitteen A muutokset.

4 artikla

1 Ohjelma sovitetaan yhteen Euroopan ympäristö-keskuksen avustuksella asetuksen (ETY) N:o 1210/90 15 artiklan ja liitteen B kohdan mukaisesti yhteisen sopimuksen perusteella.

2 Tämä yhteensovittaminen koskee käsittää erityisesti liitteessä B säädettyjen menetelmien mukaisesti hyväksyttyjen vuosittaisten ohjelmien toteuttamista.

3 Komissio toteuttaa 3 artiklan iii) kohdassa tarkoitetut toimenpiteet Euroopan ympäristökeskuksen hallintoneuvoston suostumuksella. Niissä huomioidaan erityisesti ympäristökeskuksen työohjelman kehitys siten, että näiden kahden ohjelman välillä voidaan taata paras mahdollinen yhteistyö ja yhdentyminen.

5 artikla

1 Komissiota avustaa asetuksella 89/382/ETY perustettu Euroopan yhteisön tilasto-ohjelmia käsittelevä komitea, jäljempänä 'komitea`.

2 Komission edustaja esittää komitealle tulevia toimenpiteitä koskevan hankkeen. Komitea antaa hankkeesta lausuntonsa määräajassa, jonka puheenjohtaja voi vahvistaa asian kiireellisyyden perusteella. Lausunto annetaan perustamissopimuksen 148 artiklassa säädetyllä enemmistöllä, jonka neuvosto tarvitsee tehdessään päätöksen komission ehdotuksesta. Komitean äänestyksessä jäsenvaltioiden edustajien äänet painotetaan edellä mainitun artiklan määräysten mukaisesti. Puheenjohtaja ei osallistu äänestykseen.

3 a) Komissio panee täytäntöön kyseessä olevat toimenpiteet, jos ne ovat komitean lausunnon mukaiset.

b) Jos kyseessä olevat toimenpiteet eivät ole komitean lausunnon mukaiset, tai jos lausuntoa ei ole annettu, komissio antaa neuvostolle viipymättä ehdotuksen toteutettavista toimenpiteistä. Neuvosto tekee ratkaisunsa määräenemmistöllä.

Jos neuvosto ei ole tehnyt ratkaisua kolmen kuukauden määräajan kuluttua, komissio panee täytäntöön ehdotetut toimenpiteet.

6 artikla

Komissio antaa kertomuksen Euroopan parlamentille ja neuvostolle heinäkuuhun 1997 mennessä. Euroopan ympäristökeskusta pyydetään antamaan lausuntonsa tästä kertomuksesta.

7 artikla

Tämä päätös on osoitettu kaikille jäsenvaltioille.

Tehty Brysselissä 15 päivänä joulukuuta 1994.

Neuvoston puolesta

Puheenjohtaja

A. MERKEL

(1) EYVL N:o C 209, 22.8.1990, s. 29

(2) EYVL N:o C 332, 21.12.1990, s. 119

(3) Euroopan parlamentin lausunto, annettu 11 päivänä helmikuuta 1992 (EYVL N:o C 67, 16.3.1992), Neuvoston yhteinen kanta, annettu 8 päivänä kesäkuuta 1994 (EYVL N:o C 213, 3.8.1994, s. 15) ja Euroopan parlamentin päätös, tehty 26 päivänä lokakuuta 1994 (EYVL N:o C 323, 21.11.1994).

(4) EYVL N:o C 138, 17.5.1993, s. 1

(5) EYVL N:o L 219, 28.8.1993, s. 1

(6) EYVL N:o L 120, 11.5.1990, s. 1

(7) EYVL N:o L 181, 28.6.1989, s. 47

(8) EYVL N:o L 151, 15.6.1990, s. 1

LIITE A

YHTEISÖN TILASTOJEN YMPÄRISTÖOSUUDEN KEHITTYMINEN: YMPÄRISTÖÄ KOSKEVA TILASTO-OHJELMA 1994 1997

1 Ohjelman luonne

Yhteisön ympäristöpolitiikan täytäntöönpaneminen vaatii tietoja ympäristön tilasta, sen haavoittuvuudesta sekä inhimillisen toiminnan aiheuttamista paineista ja vaaroista. Se tarvitsee myös tietoja ympäristön ja sosiaalis-taloudellisen elämän välisestä vuorovaikutuksesta sekä näitä koskevista politiikoista. Tässä ohjelmassa osallistutaan näiden tietojen tuottamisen ja hankinnan kehittämiseen Euroopan ympäristökeskuksen työohjelmaa täydentäen ja yhteydessä siihen. Ohjelman tarkoituksena on ympäristöosuuden kehittäminen kaikille asiaankuuluville yhteisön tilastoaloille sekä sen vahvistaminen jo olemassa olevilta osiltaan.

Ohjelmassa määritellään tarkasti inhimilliset toiminnat, jotka vaikuttavat ympäristöön:

- joko kielteisellä tavalla paineina, joita ne aiheuttavat maisemaan ja luonnonvaroihin,

- tai myönteisellä tavalla näitä paineita ja niiden vaikutuksia vähentävien ja maisemaa parantavien teknisten, taloudellisten tai käyttäytymistapoja koskevien yhteisön toimenpiteiden avulla.

Ohjelma sisältää myös yhteisön osallistumisen kansainvälisten järjestöjen ympäristön tilasto-ohjelmiin (OECD, Euroopan tilastokonferenssi, YK:n tilastotoimisto) sekä yhteisön vastauksen 21 toimintaohjelmaan.

2 Työalat

Yhteisön tilastoja hyödynnetään ja kehitetään erityisesti ympäristötietojen muokkaamista varten tarvittavien tilastotietojen hankkimiseksi seuraavilta aloilta:

- raaka-aineiden hankinta ja kulutus,

- maatalous- ja teollisuustuotteiden tuotanto ja kulutus,

- energian tuotanto ja kulutus,

- rakentaminen ja asuminen,

- turismi ja vapaa-aika,

- liikenne ja kuljetukset,

- väestönkasvu, kotitaloudet, sosiaalihuolto,

- julkiset palvelut.

Näiden alojen ympäristön kannalta kiinnostavista näkökohdista hankittavat tilastotiedot voivat koskea erityisesti:

- tuotantoprosessia, mukaan lukien päästöjen ja saastumisen estämisen ja vähentämisen tekniikat,

- jätetuotantoa ja -huoltoa,

- luonnonvarojen käyttämistä,

- julkisia ja yksityisiä kustannuksia.

Lisäksi taloudellisten ja ympäristötietojen yhdentymisen puitteiden kehitys muodostaa toisen ensisijaisen työalan. Tässä on kyse erityisesti:

- tilinpitosuunnitelman määrittelemisestä ympäristöä koskevien taloudellisten tietojen sopeuttamiseksi maailmanlaajuisiin tilinpitojärjestelmiin, kuten ympäristöä koskeviin satelliittitilinpitoihin ja niiden yhteyksiin kansantalouden tilinpitojärjestelmässä (NSA) sekä luonnonvaroja koskevasta tilinpidosta,

- luonnonvaroja koskevan tilinpidon kehittämiseen osallistumisesta.

Edellä mainituille aloille ympäristönäkökannalta ominaisten tietojen yksityiskohdat vahvistetaan 3 kohdassa määriteltyjen menetelmien mukaisesti.

3 Menetelmät

Edellä mainittuihin ominaisuuksiin liittyvien tietojen sisällön, määrittelyjen, luokitusten ja keräilymenetelmien valmistelu sekä keräilytulosten järjestely edellyttävät:

i) tutkimuksia ympäristönäkökannalta asiaan kuuluvien muuttujien ja indikaattoreiden tunnistamiseksi ja määrittelemiseksi,

ii) tutkimuksia tietojen käytettävyydestä,

iii) ohjaushankkeita, joissa testataan: a) tietojen keräämisen määritelmät ja menetelmät, b) edellä 2 artiklan 3 kohdan mukaisia ympäristön etuja koskevien muuttujien tutkimustulokset, c) tapa, jolla ne liitetään yleistutkimuksiin,

iv) kerättyjen tietojen sisällön, määrittelyn, luokittelun ja keräilymenetelmiä tarkentavien viitetekstien valmistelua.

Ohjelman toteuttaminen edellyttää uusien tiedotusteknologioiden käyttämistä (esimerkiksi kaukohavainnointia tietojen hankkimiseksi, tietoverkostoja tietojen vaihtamiseksi, maantieteellisiä tiedotusjärjestelmiä tietojen hallinnoimiseksi ja hyödyntämiseksi), koska niillä on paras hinta-tehokkuussuhde.

LIITE B

YHTEISTOIMINNAN JÄRJESTÄMINEN EUROSTATIN JA EUROOPAN YMPÄRISTÖKESKUKSEN VÄLILLÄ

Euroopan ympäristökeskuksen toiminnanjohtajan ja Eurostatin pääjohtajan välisen ympäristöalan tilasto-ohjelmaa koskevan sopimuksen osalta ja ympäristökeskuksen hallintoneuvoston sekä tilasto-ohjelmia käsittelevän komitean annettua hyväksyntänsä, tämä ohjelma ja sen täytäntöönpano sovitetaan yhteen Euroopan ympäristökeskuksen työohjelman kanssa. Erityisesti tilasto-ohjelmia käsittelevälle komitealle esitetty vuosittainen ohjelma vahvistetaan yhdessä ympäristökeskuksen vuosittaisen ohjelman valmistelun kanssa ja esitetään ympäristökeskuksen hallintoneuvoston hyväksyttäväksi. Näiden kahden vuosittaisen ohjelman avulla hankitaan ja toimitetaan yhdennettyjä asiakirjoja ja tietoja, jotka tarpeen tullen saadaan Eurostatin ja ympäristökeskuksen välisellä asiakirjojen vaihtamisella ja yhteisillä toimilla.